CELEX: C2007/199/38
Language: sk
Date: 2007-08-25 00:00:00
Title: Vec C-314/07: Žaloba podaná 6. júla 2007 – Komisia Európskych spoločenstiev/Portugalská republika

25.8.2007   
            
            
               SK
            
            
               Úradný vestník Európskej únie
            
            
               C 199/24
            
         Žaloba podaná 6. júla 2007 – Komisia Európskych spoločenstiev/Portugalská republika
   (Vec C-314/07)
   (2007/C 199/38)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: G. Rozet a P. Costa de Oliveira, splnomocnení zástupcovia)
   
      Žalovaný: Portugalská republika
   Návrhy žalobkyne
   
               —
            
            
               rozhodnúť, že Portugalská republika si tým, že pri zaraďovaní kandidátov vo výberovom konaní na učiteľov v autonómnej oblasti Azory uprednostnila kandidátov, na ktorých sa vzťahuje článok 25 ods. 7 písm. a) nariadenia o výberových konaniach, ktoré bolo prijaté zákonným oblastným nariadením č. 27/2003/A z 9. júna 2003, nesplnila povinnosti, ktoré jej vyplývajú z článku 39 ES a článku 3 ods. 1 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva,
            
         
               —
            
            
               zaviazať Portugalskú republiku na náhradu trov konania.
            
         Žalobné dôvody a hlavné tvrdenia
   Kritériá na uprednostnenie pri zaraďovaní kandidátov na zoznam kandidátov vhodných na prijatie na pracovné miesta v školách alebo oblastiach pedagogickej činnosti v autonómnej oblasti Azory, a to v dĺžke najmenej tri roky, stanovené v článku 25 ods. 7 zákonného oblastného nariadenia č. 27/2003/A z 9. júna 2003, majú za následok diskrimináciu na základe štátnej príslušnosti v rozpore s ustanoveniami Spoločenstva týkajúcimi sa slobodného pohybu pracovníkov, a to bez ohľadu na to, že sa vzťahujú aj na portugalských štátnych príslušníkov s trvalým bydliskom v iných častiach krajiny. Pojem diskriminácia sa vzťahuje nielen na zjavnú diskrimináciu na základe štátnej príslušnosti, ale aj na všetky formy diskriminácie na základe ďalších rozlišovacích kritérií, ktoré majú za následok taký istý výsledok.
   Komisia zastáva názor, že tvrdenie portugalských orgánov, podľa ktorého z existencie vzťahu kandidáta k autonómnej oblasti Azory môže vyplývať jeho vôľa zotrvať v uvedenej oblasti, nie je možné považovať za objektívny údaj, na základe ktorého by bolo možné odôvodniť obmedzenie vo vzťahu k zaraďovaniu kandidátov predmetného výberového konania.